Diari Oficial de la Generalitat Valenciana


Sumari del DOGV 1330, del 21-06-1990 (1990/817931)

ORDRE d'1 de juny de 1990, de la Conselleria de Sanitat i Consum, per la qual s'estableix l'obligació de realitzar proves de detecció d'anticossos front al virus de l'Hepatitis C en totes les hemodonacions que s'efectuen a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/01/(5)/dof/vci/html**

### Dades del document

Número de DOGV
:   1330

Data del DOGV
:   21-06-1990

Secció del DOGV
:   DISPOSICIONS GENERALS

Número del document
:   1990/817931


Data del document
:   01-06-1990

Organisme emissor
:   Conselleria de Sanitat i Consum

Tipus de document
:   Ordre

Ordre d'1 de juny de 1990, de la Conselleria de Sanitat i Consum, per la qual s'estableix l'obligació de realitzar proves de detecció d'anticossos contra el virus de l'Hepatitis C en totes les hemodonacions que s'efectuen a la Comunitat Valenciana.  
Nombrosos estudis realitzats en els darrers anys indiquen una alta incidència d'hepatitis postransfusional, de la qual es responsable el virus de l'hepatitis no A no B (HNANB), que provoca una alta quota d'evolució a la cronicitat amb lesions histològiques severes, cosa que ha motivat la recerca de marcadors específics i no específics de transmissió d'aquesta malaltia.  
La disponibilitat en aquest moment d'un test específic la validesa del qual ha estat prou contrastada, fa necessària la seua utilització en els bancs de sang, com a una mesura encaminada a la prevenció i protecció de la Salut Pública front a l?Hepatitis Transfusional.  
I per això,  
ORDENE:  
Article u  
En totes les hemodonacions que es realitzen a la Comunitat Autònoma, a més de les proves analítiques establertes actualment per la legislació vigent, s'hi efectuarà la prova de detecció del virus de l'hepatitis C, mitjançant determinacions positives d'anticossos anti-HCV.  
Article dos  
Del resultat de les proves de detecció que s'efectuen, caldrà deixar en cada cas la corresponent constatació i certificació, i haurà de constar la seua realització a les etiquetes dels recipients que continguen sang o hemoderivats.  
Article tres  
El resultat positiu d'aquestes proves significarà que la sang obtinguda en la corresponent extracció no podrà ser objecte d'utilització per a transfusió, i haurà de ser destruïda, si no és per necessitats d'estudi, anàlisi o investigació.  
Article quatre  
Als efectes del que preveu aquesta Ordre, en la realització de proves de detecció anti-HCV se seguiran les sistemàtiques i els mètodes recomanats per la Comissió Assessora Tècnica d'Hematologia-Hemoteràpia i proposats pel Servei Valencià de Salut i s'utilitzaran per a aquestes proves els reactius que compten amb la llicència sanitària en vigor atorgada per les autoritats sanitàries competents.  
Article cinc  
No es podran dur a cap en l'àmbit de la Comunitat Valenciana transfusions de sang sense la corresponent constatació del fet que els resultats de les proves objecte d'aquesta Ordre han estat negatius.  
Article sis  
En la realització de les proves, així com en el desplegament de totes les actuacions que tinguen lloc per la seua causa, s'hi respectarà, en tot cas, el principi de confidencialitat, segons que disposa l'article 10.3 de la Llei General de Sanitat.  
Article set  
L?incompliment del que estableix aquesta Ordre produirà la incoació del corresponent expedient sancionador, sense perjudici de les responsabilitats d'altre ordre que hi puguen concórrer.  
DISPOSICIO FINAL  
Aquesta ordre entrarà en vigor als tres mesos de la seua publicació al Diari Oficial del la Generalitat Valenciana.  
València, 1 de juny de 1990.  
El Conseller de Sanitat i Consum,   
JOAQUIN COLOMER SALA


Còpia Permalink ELI